BARTER ASOSIDAGI EKSPORT-IMPORT OPERATSIYALARINI QISQARTIRISh ChORA-TADBIRLARI TO‘G‘RISIDA

Jahon bozorida yuqori likvidli eksport resurslaridan oqilona foydalanish va xorijiy valyutadagi tushumni ko‘paytirish maqsadida Vazirlar Mahkamasi qaror qiladi:
 1. 1996-yil 15-avgustdan boshlab ilovaga muvofiq yuqori likvidli tovarlarni barter asosida eksport qilish operatsiyalarini amalga oshirish taqiqlansin.
 Belgilab qo‘yilsinki, ilovada ko‘rsatib o‘tilgan tovarlarni eksport qilish Vazirlar Mahkamasining qarorlariga ko‘ra faqat hukumatlararo bitimlar doirasida kliring asosida amalga oshirilishi mumkin.
 4. Mazkur qaror chiqqunga qadar tuzilgan va vakil qilingan bankda hamda Davlat bojxona qo‘mitasida hisobga qo‘yilgan barter kontraktlari ilgari belgilangan tartibga muvofiq nihoyasiga yetkazilishi to‘g‘risidagi taklifga rozilik berilsin.
 5. O‘zbekiston Respublikasi Vazirlar Mahkamasining “Eksport-import operatsiyalarini tartibga keltirish borasidagi qo‘shimcha chora-tadbirlar to‘g‘risida” 1995-yil 28-avgustdagi 343-son qarori 1-bandining to‘rtinchi xatboshi o‘z kuchini yo‘qotgan deb hisoblansin.
 6. Mazkur qarorning bajarilishini nazorat qilish O‘zbekiston Respublikasining Bosh vaziri O‘. T. Sultonov zimmasiga yuklansin.